බද්දේගම මීමැඩුම ප්‍රදේශයේ දී ගිංගඟ ගලායන දිය දහරට සමාන්තරව එක් ඉවුරක ඉදිකර ඇති මෙම ගල් ඒදණ්ඩ දුටු අයෙකුට මෙය කුමක් සඳහා නිර්මාණය කරන ලද්දක්දැයි සිතෙනු ඇත. මෙම ඒදණ්ඩ යටින් කුඩා දිය පහරක් ගඟ වෙත ගලා ආ බවට අදටත් සාධක වේ. මෙම ඒදණ්ඩ ගොඩබිමෙන් සාමාන්‍ය ලෙස පයින් ගමන් කරන ලද මිනිසුන්ගේ පහසුව සඳහා ඉදි කළේ නම් ඉතා අවදානම් ලෙස ගඟට ඉතාමත් ආසන්නයේම ගං ඉවුරේ ඉදි කළේ ඇයිද යන ගැටලුව මතු වේ. ඒ අනුව මෙහි ඉතිහාසය සොයා යන විට පැහැදිලි වූයේ මෙය සාමාන්‍ය ප්‍රවාහන මාධ්‍යයක් ලෙස භාවිත නොවූ බවයි. ලන්දේසී පාලන සමයේ දී බද්දේගම හරහා නාගොඩ ප්‍රදේශයට භාණ්ඩ ප්‍රවාහනයට භාවිත කර ඇත්තේ ගිංගඟයි. එහිදී ගිංගඟේ යාත්‍රා කරන පාරු මගින් මෙම භාණ්ඩ ප්‍රවාහනය කර තිබේ. පාරුවේ සිටින තොටියා තම අතෙහි වූ රිට ගංපතුලට තබමින් හෝ හබල් ගාමින් තම පාරුව හසුරුවන විට ගොඩබිමේ සිටි තවත් අයෙක් ඔහුට සහාය දී ඇත. ඒ කෙසේද යන්න ඔබට දැන් ගැටලුවක් වෙනු ඇත.  පාරුවේ ගැට ගසන ලද කඹයක් අතට ගත් තවත් අයෙක් ගං ඉවුර දිගේ වැටී තිබූ පාරක් ඔස්සේ එම කඹය ඇදගෙන ගොස් තිබෙන බව ඇසුවොත් ඔබ පුදුමවනු නියතය. එහෙත් එය සැබෑවකි. විශේෂයෙන්ම ගිංගඟේ ඉහළට පාරු මගින් භාණ්ඩ ප්‍රවාහනයේ දී චණ්ඩ රළ පහරට මුහුණ දී පාරුව උඩුගමට ගෙනයාම සඳහා පාරුවේ සිටි තොටියාට මෙසේ ගොඩබිම සිටි අයෙකු සහාය දී තිබේ.
සාධක වලට අනුව ඒදණ්ඩ යටින් ගඟ වෙත ගලා ආවේ කුමක්ද?
කුඩා දිය පහරක්